Kremina
Kremina (ukr. Кремінна) arba Kremenaja (rus. Кременная) – miestas rytų Ukrainoje, Luhansko srityje, prie Krasnos upės, 20 km į šiaurės vakarus nuo Severodonecko. Nuo 2022 m. kovo faktiškai užimtas Rusijos. Praeina Luhansko–Charkovo plentas, Luhansko–Kupjansko geležinkelis. Šalia miesto – hidrologinis draustinis. 2001 m. 71,67 % miesto gyventojų savo gimtąją kalbą laikė ukrainiečių, 27,89 % – rusų.